Diari Oficial de la Generalitat Valenciana


Sumari del DOGV 7043, del 11-06-2013 (2013/5697)

Notificació de la sentència dictada en el juí verbal número 19/2013.
--------------------------------------------------------------------

### Dades del document

Número de DOGV
:   7043

Data del DOGV
:   11-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5697


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el juí verbal número 19/2013.  
 [2013/5697]  
Juí verbal 000019/2013   
Part demandant: Pavimentos y Revestimientos Eurocasa, SA.   
Part demandada: Fontanería Sanmar, SL, en la persona del seu administrador Antoni Pineda Martínez.   
Sobre: altres verbals.   
En el juí a què es fa referència s'ha dictat la resolució que té el text que, literalment, és com seguix:  
«Sentència 91/2013  
Elx, 11 de març de 2013  
M.ª Isabel Gilabert Vietos, jutgessa substituta de reforç del Jutjat de Primera Instància número 4 d'esta ciutat i partit, he vist estes actuacions de juí verbal seguides entre:   
Demandant: l'entitat Pavimentos y Revestimientos Eurocasa, SA, representada per la procuradora dels tribunals, la senyora García Mora, assistides del lletrat el senyor Abrisqueta Sempere.  
Demandat: Fontanería Sanmar, SL, en rebel·lia en les presents actuacions.  
Objecte del juí: reclamació d'una quantitat.  
Dispositiva  
I. Estime la demanda interposada per la procuradora dels tribunals la senyora García Mora, en nom i representació de Pavimentos y Revestimientos Eurocasa, SA, contra Fontanería Sanmar, SL, en rebel·lia en les presents actuacions.  
II. Condemne Fontanería Sanmar al pagament de la quantitat de 3.468,31euros, més els interessos legals de la dita quantitat des de la data de la interposició de la demanda, i al pagament de les costes del procés.  
Uniu una testimoniança d'esta resolució a les actuacions principals i porteu-ne l'original al llibre de sentències d'este Jutjat.  
Notifiqueu la present resolució a les parts, i preveniu-los que, contra esta resolució judicial, pot interposar-s'hi un recurs d'apel·lació, que s'ha de presentar davant d'este Jutjat, dins del termini de 20 dies, comptador des de l'endemà de la notificació de la present resolució, el qual serà resolt per la Audiència Provincial d'Alacant. Per a la interposició d'este recurs, la part haurà de consignar en el compte del Jutjat la quantitat de 50 euros. Per a l'admissió del recurs caldrà haver consignat, en l'entitat de crèdit oportuna i en el compte de depòsits i consignacions obert a nom del Jutjat, la quantitat objecte de dipòsit, la qual cosa s'haurà d'acreditar. No s'admetrà a tràmit cap recurs que no tinga el dipòsit constituït. El ministeri fiscal quedarà exempt de constituir el depòsit. Si el recurrent incorre en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb l'aportació, si és el cas, de la documentació acreditativa. Si no ho fa, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial).  
Esta és la meua sentència, que pronuncie, mane i firme, el dia de la seua data.  
Diligència de publicació. En el dia de la data, el jutge que subscriu la present resolució, l'ha publicada per mitjà d'una lectura íntegra, constituït en audiència pública, de la qual cosa jo, la secretària judicial titular, en done fe.»  
Atés que es desconeix el domicili o la residència actuals de la part demandada, per la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 30 d'abril de 2013.- La secretària judicial: M.ª del Mar Garcerán Donate.